CELEX: 62022CN0249
Language: fi
Date: 2022-04-11 00:00:00
Title: Asia C-249/22: Ennakkoratkaisupyyntö, jonka Verwaltungsgerichtshof (Itävalta) on esittänyt 11.4.2022 – BM v. Gebühren Info Service GmbH (GIS)

20.6.2022   
            
            
               FI
            
            
               Euroopan unionin virallinen lehti
            
            
               C 237/41
            
         
      Ennakkoratkaisupyyntö, jonka Verwaltungsgerichtshof (Itävalta) on esittänyt 11.4.2022 – BM v. Gebühren Info Service GmbH (GIS)
      (Asia C-249/22)
      (2022/C 237/52)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Verwaltungsgerichtshof
      
         Pääasian asianosaiset
      
      
         Revision-menettelyn valittaja: BM
      
         Vastapuolena oleva viranomainen: Gebühren Info Service GmbH (GIS)
      
         Muut osapuolet: Bundesminister für Finanzen ja Österreichischer Rundfunk (ORF)
      
         Ennakkoratkaisukysymykset
      
      
                  1)
               
               
                  Onko Itävallassa perittävän ORF-ohjelmamaksun, jonka julkinen radiolaitos itse vahvistaa toimintansa rahoittamiseksi, kaltaista maksua pidettävä, kun otetaan huomioon liittymisehdoista ja perustamissopimusten mukautuksista tehdyn asiakirjan 151 artiklan 1 kohtaan sisältyvä primaarioikeuden määräys (1), luettuna yhdessä liitteessä XV olevan IX osan 2 kohdan h alakohdan ensimmäisen alakohdan toisen luetelmakohdan kanssa, yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (2) 2 artiklassa, luettuna yhdessä 378 artiklan 1 kohdan kanssa, tarkoitettuna vastikkeena?
               
            
                  2)
               
               
                  Jos ensimmäiseen kysymykseen vastataan myöntävästi, onko siinä mainittua ORF-ohjelmamaksua pidettävä direktiivissä 2006/112/EY tarkoitettuna vastikkeena myös siltä osin kuin tämän maksun ovat velvollisia maksamaan henkilöt, joilla on tosin käytössään yleisradiovastaanotin rakennuksessa, joka kuuluu ORF:n maanpäälliseen lähetysverkkoon, mutta jotka eivät voi vastaanottaa näitä ORF:n ohjelmia tarvittavan vastaanottomoduulin puuttumisen vuoksi?
               
            
         (1)  Josta sovittiin sopimuksella Belgian kuningaskunnan, Tanskan kuningaskunnan, Saksan liittotasavallan, Helleenien tasavallan, Espanjan kuningaskunnan, Ranskan tasavallan, Irlannin, Italian tasavallan, Luxemburgin suurherttuakunnan, Alankomaiden kuningaskunnan, Portugalin tasavallan, Ison-Britannian ja Pohjois-Irlannin yhdistyneen kuningaskunnan (Euroopan unionin jäsenvaltiot) ja Norjan kuningaskunnan, Itävallan tasavallan, Suomen tasavallan, Ruotsin kuningaskunnan, välillä Norjan kuningaskunnan, Itävallan tasavallan, Suomen tasavallan ja Ruotsin kuningaskunnan liittymisestä Euroopan unioniin (EYVL 1994, C 241, s. 336).
      
         (2)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL 2006, L 347, s. 1).